
ДО  

ПРЕДСЕДАТЕЛЯ НА
ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

от

ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО:
Одобряване на ПУП – ПРЗ за имот пл.№ 109, масив 33, местност „Вълчи рид” (бивша „Курт баир“), землище с.Рудник 
УВАЖАЕМИ ОБЩИНСКИ СЪВЕТНИЦИ,

Процедурата по изготвяне на ПУП за имота е стартирала във връзка с реализиране на инвестиционните намерения на заинтересуваните собственици за промяна на предназначението на земеделска земя по реда на ЗОЗЗ.
Имот пл.№ 033109 е образуван от бивш имот пл.№033009. 

ПУП-План за регулация и застрояване за имот пл.№109, масив 33, местност „Вълчи рид” (бивша „Курт баир“), землище с.Рудник е изготвен въз основа на Мотивирано предписание  №40/19.03.2010г. на Заместник кмета на Община Бургас на основание чл.124, ал.3 от ЗУТ по искане на „Уинд парк“ ООД, като е допуснато изготвяне на ПУП-ПРЗ за част от имот пл.№033009 – проектен имот пл.№ 033109. 
За останалата част от имот пл.№ 033009, със Заповед №863/26.07.2005г. на Зам. кмета на Община Бургас е одобрен ПУП-ПРЗ, който се състои в обособяване на четири УПИ, отредени „за производствени дейности“ и УПИ – за частен път с габарит 6,00м. Процедурата по промяна предназначението на земеделската земя за неземеделски нужди в обхвата на част от имот пл.№ 033009 е приключила с Решение №10 от 28.07.2005г. за променено предназначение, съгласно влезлия в сила ПУП. 

 Проектът за ПУП-ПРЗ за имот пл.№033109 /част от бивш имот пл.№033009/ е възложен от собствениците на имота и е внесен за разглеждане и одобряване с искане Вх.№ 94-Д-916/19.08.2010г. от Димитър Николаев Георгиев. Същият е разгледан и приет от ЕСУТ на заседание, проведено на 25.08.2010г, с решение обективирано в Протокол №24/25.08.2010г. С ПУП-ПРЗ, за имот пл.№ 033109 се обособява УПИ VІІІ, с отреждане „за фотоволтаична система“ и предвидено свободностоящо застрояване, разположено на нормативни отстояния от регулационните граници с устройствени показатели за зона „Пп“: Плътност на застрояване до 70%, Височина до 1ет./5м/, Кинт до 1,0, Плътност на озеленяване мин.20%. ПУП е изготвен върху актуализирана извадка от действащия план на възстановената собственост, обвързан с регулационния план на влезлите в сила разработки в района. Транспортният достъп се осигурява, съгласно ПУП-ПУР – в процедура от нова обслужваща улица от имота до общински път 90638, разклон ІІІ-906 „Рудник-Брястовец“, с габарит 7,5м. За осигуряване габарита на обслужващата улица се отнемат 189м2  от поземлен имот пл.№ 033109,  при условията на чл.16 от ЗУТ, с приложена редукция 0,53%. 

Разработката съдържа: извадка от действащ ПУП-ПРЗ и КВС, ПР, ПЗ, трасировъчен чертеж с баланс на площите, вертикална планировка, схема озеленяване и електро схеми, съгласувана с експлоатационното дружество. 


ПУП е изготвен в обем и съдържание съгласно изискванията на Наредба №8 за ОС на УП и Наредба №7 за ПНУОВТУЗ. Представено е положително становище на РИОСВ – Бургас № 6880/14.10.2013г. и Решение №9 от 21.11.2013г. на Комисията по чл.17, ал.1, т.1 от ЗОЗЗ за утвърждаване на площадка за проектиране. 
 
Разработката е приета от ЕСУТ при Община Бургас на заседание, проведено на 25.08.2010г, с решение обективирано в Протокол №24/25.08.2010г.

Проектът е обявен на заинтересуваните собственици по реда на чл.128, ал.3 и ал.5 от ЗУТ. В законния срок не са постъпили жалби и възражения, видно от акт за приключило обявяване от 19.11.2010г. 

Предвид гореизложеното, на основание чл.129, ал.1 от Закона за устройство на територията, във връзка с §124, ал.1 от ЗИДЗУТ, Решение №9 от 21.11.2013г. на Комисията по чл.17, ал.1, т.1 от ЗОЗЗ за утвърждаване на площадка за проектиране и като взех предвид решение на ЕСУТ изразено в Протокол №24/25.08.2010г., с което е приет ПУП-План за регулация и застрояване на имот пл.№109, масив 33 по КВС, местност „Вълчи рид” (бивша „Курт баир“), землище с.Рудник, акт за приключило обявяване от 19.11.2010г., предлагам Общинският съвет да вземе следното:
Р Е Ш Е Н И Е

На основание чл.21, ал.1, т.11 от ЗМСМА и чл.129, ал.1 във връзка с чл.16 от ЗУТ и §124, ал.1 от ЗИДЗУТ, Общински съвет Бургас одобрява Подробен устройствен план – План за регулация и застрояване на имот пл.№109, масив 33, местност „Вълчи рид” (бивша „Курт баир“), землище с.Рудник, с който за имота се обособява УПИ VІІІ, отреден „за фотоволтаична система” в устройствена зона „Пп“, с предвидено застрояване с показатели: Плътност до 70%, Кинт до 1,0, Озеленяване мин.20% и Височина до 1ет. /5,00м/, с приложена редукция по чл.16 от ЗУТ от 0,53%, съгласно приложения проект.
Приложения: 
Заповед №863/26.07.2005г. на Зам. кмета на Община Бургас; Решение №10 от 28.07.2005г. за променя предназначението на земеделска земя за неземеделски нужди; Мотивирано предписание  №40/19.03.2010г. на Заместник кмета на Община Бургас; Протокол №24/25.08.2010г. от заседание на ЕСУТ; извадка от действащ ПУП-ПРЗ и КВС; ПР; ПЗ; трасировъчен чертеж с баланс на площите; вертикална планировка; схема озеленяване; схема електро; становище на РИОСВ – Бургас № 6880/14.10.2013г.; Решение №9 от 21.11.2013г. на Комисията по чл.17, ал.1, т.1 от ЗОЗЗ за утвърждаване на площадка за проектиране; акт за приключило обявяване от 19.11.2010г. 

